Abraham Arden Brill
Abraham Arden Brill Res apud Vicidata repertae: Nativitas: 12 Octobris 1874, 1874, 13 Octobris 1874; Kańczuga Obitus: 2 Martii 1948, 1948; Novum Eboracum Patria: Civitates Foederatae Americae, Austria Abraham Arden Brill, qui libris suis nomen praefixit A. A. Brill (natus die 12 Octobris 1874 in Kańczuga Imperii Austrohungarici; mortuus Novi Eboraci die 2 Martii 1948) fuit medicus et psychanalysta qui primus opera Sigismundi Freud et Caroli Jung Anglice vertit. Annum quintum decimum agens solus et sine pecunia in Civitates Foederatas anno 1889 immigravit. Apud Universitatem Neo-Eboracensem et Universitatem Columbiae studuit ubi 1904 gradum doctoris artis medicae meruit. Inter annos 1902 et 1908 Turici in Clinico Psychiatrico Burghölzli discipulus Eugenium Bleuler, Carolum Abraham et Carolum Jung cognovit, qui eum de opere Sigismundi Freud docuerunt. In Civitates Foederatas reversus anno 1909 ipse Jung, Freud et Alexandrum Ferenczi apud Universitatem Clark recepit.